Zëri i Popullit

Η Zëri i Popullit (Ελληνικά: "Η Φωνή του Λαού") είναι καθημερινή εφημερίδα με τόπο έκδοσης τα Τίρανα στην αλβανική γλώσσα. Πρωτοκυκλοφόρησε στις 25 Αυγούστου 1942 ως όργανο του Κομμουνιστικού Κόμματος όταν το Βασίλειο της Αλβανίας αποτελούσε προτεκτοράτο της Φασιστικής Ιταλίας. Αποτελούσε ένα από τα κύρια παράνομα έντυπα του αντιφασιστικού αγώνα στη χώρα, ενώ αρχισυντάκης του ήταν ο αρχηγός της κομμουνιστικής αντίστασης Ενβέρ Χότζα.Dokumenta kryesore të Partisë së Punës të Shqipërisë I. Tiranë: Naim Frashëri. 1971. pp. 94-96.

Η εφημερίδα στην αρχή προσπαθεί να καταγράψει τους αγώνες του αντιστασιακού κινήματος με ένα πέπλο κομμουνιστικής ιδεολογίας για να συγκεκριμενοποιηθεί μεταπολεμικά ως καθαρά κομμουνιστικό έντυπο. Το 1948, η εφημερίδα θα αποτελέσει το επίσημο έντυπο του Εργατικού Κόμματος της Αλβανίας (μεταγενέστερα "Κομμουνιστικό κόμμα της Αλβανίας") μέχρι το τέλος της Σοσιαλιστικής Δημοκρατίας της Αλβανίας το 1992. Για δεκαετίες, οι σελίδες της εφημερίδας αντανακλούν την επίσημη θέση της κυβέρνησης, μεταφέροντας τις αποφάσεις και την προπαγάνδα του κομμουνιστικού κόμματος, ενώ συνετέλεσε και στην προσωπολατρεία του ηγέτη της χώρας Ενβέρ Χότζα έως τον θάνατό του το 1985.

Η εφημερίδα αποτελεί σήμερα το όργανο του Σοσιαλιστικό Κόμμα της Αλβανίας, που αποτελεί διάδοχο κόμμα του Εργατικού Κόμματος. Το 2011, η κυκλοφορία της εφημερίδας έφτανε τα 25.000 αντίτυπα ημερησίως.Présentation du journal sur le site de Courrier International Στο οπισθόφυλλο της εφημερίδας υπάρχουν άρθρα στην αγγλική γλώσσα.

 Παραπομπές 

Κατηγορία:Εφημερίδες με τόπο έκδοσης την Αλβανία
Κατηγορία:Κομμουνιστικές εφημερίδες στην Αλβανία